Jose Carlos Chagas de Oliveira

Jose Carlos Chagas de Oliveira (født 4. august 1977) er en brasiliansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

 Karriere 
De Oliveira deltok i VM i 2006, der han kom på 30.-plass, og World Cup 2007, der han kom på 39.-plass.CPISRA - World Ranking List 2007  , besøkt 20. januar 2013. I 2010 kom han på 15.-plass i VM i boccia, og året etter fikk han bronse i Parapanamerikanske leker 2011 i Guadalajara. Dette gjorde at han var rangert som nummer 11 i verden i klassen BC1 ved utgangen av 2011.CPISRA - World ranking list of BC1 Friday, Dec 16 2011  , besøkt 20. januar 2013.

I de Paralympiske sommerleker 2012 i London kom han på 4.-plass individuelt i klassen BC1. Han slo Myeong-Su Kim 7-1 i kvartfinalen, men tapte 2-5 for Pattaya Tadtong i semifinalen. Bronsekampen tapte han 4-6 for Roger Aandalen. Han deltok også i lagkonkurransen, der Brasil ble slått ut av Thailand i kvartfinalen. 

 Referanser 

 Eksterne lenker 
  London 2012 - Jose Carlos Chagas de Oliveira
  London 2012 - Athletics - Boccia (resultater PL 2012)
  Toronto 2015 - Jose Carlos Chagas

Kategori:Brasilianske bocciaspillere
Kategori:Brasilianske handikappidrettsutøvere
Kategori:Deltakere for Brasil under Paralympiske sommerleker 2012
Kategori:Fødsler i 1977